Johann Christoph Bach (1645–1693)

''Denne artikkelen omhandler Johann Sebastian Bachs onkel. Se Johann Christoph Bach for andre bærere av samme navn.

Johann Christoph Bach (1645–1693) var en tysk barokkmusiker i musikerfamilien Bach. 

 Liv og virke 
JC Bach var sønn av bymusikanten Christoph Bach d.e. og tvillingbror av J.S. Bachs far, Johann Ambrosius Bach.

I 1671 fikk Johann Christoph jobb som fiolinist ved hofforkesteret i Arnstadt. Det oppsto konflikter med bymusikanten Gräder, og da meglingsforsøk ikke førte fram, ble alle musikerne den 7. januar 1681 informert om uenigheten. Kort tid etter døde tjenesteherren og i sørgetiden var all offentlig musikk forbudt. Bach gjennomgikk nå en periode med store økonomiske problemer. I begynnelsen av 1682 ble han på ny ansatt ved hoffet. Den nye arbeidsgiveren, grev Anton Günther II, må ha vært fornøyd med sin hoffmusiker, for etter Johann Christoph Bachs død spurte greven enken hans om det fantes en Bach som kunne ta på seg den ledige tjenesten, da han absolutt ville ha en musiker som tilhørte familien Bach igjen.Referert i Christoph Wolff: Johann Sebastian Bach. The Learned Musician, W.W. Norton, 2000: kapitlet «In the care of his older brother.»

Carl Philipp Emanuel Bach skrev at de to tvillingene Johann Ambrosius og Johann Christian var så like av utseende, språk, væremåte og musikkutøvelse at selv deres respektive hustruer hadde problemer med å holde dem fra hverandre. Var en av dem syk, var den andre det også, og de døde med bare drøyt et års mellomrom.«Diese Zwillinge sind vielleicht von dieser Art die einzigen die man weiß. Sie liebten sich aufs äußerste. Sie sahen sich einander so ähnlich, daß sogar ihre Frauen sie nicht unterscheiden konnten. Sie waren ein Wunder für große Herren und für Jedermann, der sie sahe. Sprache, Gesinnung, alles war einerley. Auch in der Musik waren sie nicht zu unterscheiden, sie spielten einerley, sie dachten ihren Vortrag einerley. War einer kranck, so war es auch der andere. Kurz, sie starben bald hintereinander.»

 Referanser og noter 

Kategori:Tyske musikere
Kategori:Personer fra Erfurt